**Turistička zajednica područja Smaragdnih**

**rijeka i dolina u srcu Hrvatske**

Tounj 26

47 264 Tounj

KLASA: 112-01-01/25-01/1

URBROJ: 2133-20-01-25-1

Tounj, 20. lipanj 2025.

Na temelju članka 22. stavak 4. Zakona o turističkim zajednicama i promicanju hrvatskog turizma (NN 52/19, 42/20), članka 40. stavak 2. Statuta TZP Smaragdnih rijeka i dolina u srcu Hrvatske te članka 9. stavak 9. Pravilnika o unutarnjem ustrojstvu, organizaciji i sistematizaciji radnih mjesta, direktor Turističkog ureda raspisuje

**NATJEČAJ**

za radno mjesto: **Turistički informator - administrativni referent** u Turističkom informativnom centru TZP Smaragdnih rijeka i dolina u srcu Hrvatske

– 1 izvršitelj u turističko-informativnom centru općine Tounj u polovici radnog vremena na neodređeno vrijeme (m/ž)

Mjesto rada: Tounj

Kandidati moraju ispunjavati posebne uvjete propisane Pravilnikom o posebnim uvjetima za zaposlene u turističkom uredu turističke zajednice općine, grada, županije i Glavnom uredu hrvatske turističke zajednice (NN 23/17, 72 /17) i Zakona o turističkim zajednicama i promicanju hrvatskog turizma (NN 52/19, 42/20).

TRAŽENI UVJETI:

- da ima završenu srednju školu (gimnazija, četverogodišnja ili petogodišnja strukovna škola)

- da ima najmanje godinu dana radnog iskustva u struci koja odgovara poslovima radnog mjesta na kojem je radnik zaposlen

- da poznaje jedan strani jezik (ukoliko sistematizacija radnog mjesta uključuje rad sa strankama)

- da ima položen stručni ispit za rad u turističkom uredu, a ako nema treba u roku od jedne godine od dana stupanja na rad položiti stručni ispit

- da poznaje rad na osobnom računalu

Radno mjesto obuhvaća pružanje informacija posjetiteljima i članovima TZP Smaragdnih rijeka i dolina u srcu Hrvatske, distribuciju promotivnih materijala i publikacija, korištenje sustava eVisitor za online prijave, evidentiranje naplate turističke pristojbe, vođenje i izradu statističkih izvještaja, ažuriranje mrežnih stranica te obavljanje ostalih administrativno-tehničkih zadataka prema odlukama tijela, planovima i programima Zajednice, na zahtjev direktora.

KANDIDATI/KINJE SU UZ PRIJAVU NA NATJEČAJ DUŽNI PRILOŽITI SLIJEDEĆE DOKAZE O ISPUNJAVANJU UVJETA:

1. Životopis (vlastoručno potpisan)

2. Preslika osobne iskaznice/putovnice / domovnice

3. Dokaz o odgovarajućem stupnju obrazovanja ( preslika svjedodžbe)

4. Dokaz o stručnoj spremi, traženom radnom iskustvu (HZMO – elektronički zapis o radno-pravnom statusu) i ostalim poslovima

5. Dokaz o poznavanju jednog stranog jezika (preslika odgovarajuće potvrde, uvjerenja, certifikata, svjedodžbe ili indeksa) ili vlastoručno potpisana Izjava o aktivnom poznavanju stranog jezika potvrde/svjedodžbe/certifikata o položenom tečaju informatike, preslika indeksa iz kojeg je vidljivo pohađanje i trajanje kolegija informatike ili vlastoručno potpisana Izjava da poznaje rad na računalu;

6. Dokaz o položenom stručnom ispitu za rad u turističkom uredu (ukoliko posjeduje) ili izjavu da ga nije dužan polagati (stručni ispit ne moraju polagati osobe koje u trenutku zasnivanja radnog odnosa u turističkoj zajednici imaju odgovarajuću stručnu spremu i najmanje pet godina radnog staža na poslovima u turizmu u toj stručnoj spremi). Osoba koja u trenutku sklapanja ugovora o radu ispunjava uvjete, ali nema položen stručni ispit, mora u roku od jedne godine od dana stupanja na rad položiti stručni ispit.

7. Dokaz o poznavanju rada na računalu – preslika potvrde/svjedodžbe/certifikata o položenom tečaju informatike, preslika indeksa iz kojeg je vidljivo pohađanje i trajanje kolegija informatike ili vlastoručno potpisana Izjava da poznaje rad na računalu;

U prijavi na natječaj potrebno je navesti mjesto rada i osobne podatke (ime i prezime, broj telefona, e-mail adresu).

Osobni podaci kandidata prikupljaju se isključivo u svrhu provođenja ovog Natječaja.

Kandidati prijavom na natječaj pristaju da se njihovi osobni podaci obrađuju u potrebnom obimu i u svrhu provedbe Natječaja, od strane ovlaštenih osoba za provedbu natječaja sukladno Uredbi (EU) 2016/679 Europskog parlamenta i vijeća o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46 EZ od 27. 04.2016. godine (Službeni list Europske unije, L119/1).

Prijave na natječaj s potrebnom dokumentacijom dostavljaju se u zatvorenoj omotnici s naznakom: „**Ne otvaraj – natječaj za radno mjesto Turističkog informatora - administrativni referent“**.

Prijave se podnose preporučenom poštom, a krajnji rok za dostavu prijava je 27. lipanj 2025., na adresu:

**Turistička zajednica područja Smaragdnih**

**rijeka i dolina u srcu Hrvatske**

Tounj 26

47 264 Tounj

Natječaj se objavljuje na službenim stranicama Turističke zajednice područja Smaragdnih rijeka i dolina u srcu Hrvatske i na internetskim stranicama Hrvatskog zavoda za zapošljavanje.

Nepotpune i nepravovremene prijave neće se razmatrati. Potpunom prijavom se smatra prijava koja sadržava sve podatke i priloge navedene u natječaju.

Nakon provedenog postupka provjere formalnih uvjeta, ocjene prema prijavi iskazanih interesa, profesionalnih ciljeva i motivacije, kandidati koji u najvećoj mjeri udovoljavaju uvjetima radnog mjesta, biti će pozvani na razgovor (intervju) putem kojeg će se vršiti i provjera znanja i sposobnosti.

TZP Smaragdnih rijeka i dolina u srcu Hrvatske zadržava pravo u svako vrijeme poništiti ovaj natječaj ili dijelova natječaja, odnosno pravo ne odabrati ni jednog kandidata/kinju, bez obveze obrazlaganja svoje odluke i bez ikakve odgovornosti prema kandidatima.

Na natječaj se mogu javiti osobe oba spola sukladno Zakonu o ravnopravnosti spolova (NN 82/08, 69/17).

O rezultatima natječaja kandidati biti će obavješteni u zakonskom roku.

U Tounju, 20.06.2025.

Direktor TZP Smaragdnih rijeka i dolina u srcu Hrvatske

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivica Sopek